Source: http://hvgorac.hu/index.php?route=information/orac_news
Timestamp: 2017-11-19 10:20:42
Document Index: 18523185

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'Kúria ', 'Kúria ']

A Magyar Bírósági Végrehajtói Kamara elnöke biztosítaná a hiteltartozásukat fizetni képtelen, de együttműködő volt devizahiteleseknek azt a jogot, hogy ingatlanuk kényszerértékesítése után, akkor is megszabaduljanak a hitelüktől, ha a befolyó pénz egyébként nem fedezné a teljes hiteltartozást. De miért csak a devizahiteleseknek járna ez a lehetőség, és mit kockáztatna a kormány, ha hirtelen bevezetnék ezt a lehetőséget?
A 2018. január elsején hatályba lépő jogszabály szerint a harmadik és a további gyermekek után 1-1 millió forint vissza nem térítendő támogatást lehet igényelni a fennálló lakáscélú jelzáloghitel-tartozásra. A jogszabály előírja, hogy a támogatás elsősorban a tőketartozás csökkentésére használható fel, de ha az nem éri el a támogatás összegét, akkor a támogatás a tőketartozás járulékainak csökkentésére is fordítható a késedelmi kamat kivételével.
Életbe lépett a meghosszabbított kilakoltatási moratórium szerdán – közölte az Igazságügyi Minisztérium. Az Országgyűlés október 31-én fogadta el azt a törvénymódosítást, mely a kilakoltatási moratórium időtartamát a december 1-jétől március 1-jéig terjedő időszak helyett november 15-től április 30-ig állapítja meg magánszemélyek esetében.
Ne csodálkozzon, ha mostanában kap fizetési felszólítást egy akár évekkel korábbi, horvátországi parkolási ügyben! Egy pulai parkolási társaság ügyvédje egy magyar kollégája segítségével próbálja behajtani a magyar autósokon a büntetéseket, köztük olyat is, ami fél év múlva elévül. A horvát jogrendszerben - a magyarhoz és a svédhez hasonlóan - egy bizonyos összeg alatt fizetési meghagyási eljárás keretében hajtják be a bírságokat. Ez azt jelenti, hogy csakúgy, mint nálunk, így próbálják mentesíteni az amúgy is túlterhelt bíróságokat. Ez Magyarországon azt jelenti, hogy amint a meghagyás jogerőre emelkedik, máris végrehajtható. A horvát rendszer nagyon hasonló, így sok magyar, aki fizetési felszólítást kap, azt gondolhatja, hogy ez ugyanolyan kötelező jellegű irat, mint egy magyar közjegyző által kiállított fizetési meghagyás. Pedig nem az.
Többek között az Európai Unió által nyújtott előnyöknek köszönhetően ma már könnyen előfordulhat, hogy Magyarországon külföldi állampolgár szeretne ingatlantulajdont vásárolni. De mi van akkor, ha a vevő nem EU-s állampolgár, eladóként mivel kell számolni? Azok az eladók, akik ingatlanukat EU-s állampolgárnak kívánják eladni, fellélegezhetnek, mivel semmilyen speciális követelmények nem vonatkoznak az EU-s állampolgárok ingatlanszerzésére – de ide tartoznak még a norvég, liechtensteini, izlandi, svájci valamint magyar kettős állampolgárok is. A fenti csoportba nem tartozó külföldi állampolgároknak azonban az ingatlan tulajdonjogának megszerzéséhez szükségük van az illetékes kormányhivatal engedélyére, amelynek kiállítása sajnos jó hosszú időt vehet igénybe.
A gyakorlatban jogértelmezési problémát jelent annak megítélése, hogy amennyiben a bíróság a keresetlevelet amiatt utasítja el idézés kibocsátása nélkül, mert az erre köteles fél a törvény rendelkezése ellenére nem elektronikus úton nyújtja be a keresetlevelet, hanem papír alapon, akkor a polgári perrendtartásról szóló 1952. évi III. törvény 132. § szabályai alkalmazhatók-e. Súlyosbítja a helyzetet az, hogy a fenti kérdés megítélése tekintetében nem egységes a bírói gyakorlat sem.
Helybenhagyta az elsőfokú ítéletet a Fővárosi Ítélőtábla. A károsultak ügyvédje a Kúriától kér felülvizsgálatot. Megalapozott volt a Fővárosi Törvényszék júniusi elsőfokú döntése a lőrinci és zagyvaszántói azbesztkárosultak ügyében - derült ki a másodfokon eljáró Fővárosi Ítélőtábla keddi, jogerős ítéletéből.
Az Európai Parlament strasbourgi plenáris ülésén szigorúbb fogyasztóvédelemi szabályokat fogadott el az online vásárlások esetében, ugyanis felmérések szerint az utazással, szórakozással, ruházattal, elektronikai termékekkel és hitelezéssel foglalkozó elektronikus kereskedelmi oldalak több mint egyharmada megsérti az uniós fogyasztóvédelmi jogot. Az uniós parlament sajtószolgálatának tájékoztatása szerint a fogyasztók erősebb védelmét és a csalások hatékonyabb kivizsgálását biztosító jogszabályt 591 szavazattal 80 ellenében 15 tartózkodás mellett fogadták el.
Határozatot hozott az Alkotmánybíróság, ami az e-cigarettázókat érinti. Ezek szerint az e-cigizők továbbra is csak a dohányzásra kijelölt helyeken dohányozhatnak. Indítványt nyújtott be egy magánszemély korábban az Ab-hez (alkotmányjogi panaszt), melyben az illető arra hivatkozott, hogy az e-cigaretták harmadik személyek egészségét nem károsítják, viszont az e-cigaretta használók a dohányzásra kijelölt helyeken a passzív dohányzás káros hatásait kényszerülnek elszenvedni. Azt Alkotmánybíróság ezt az érvelést nem fogadta el.
Az Országgyűlés kedden szigorította a büntető törvénykönyvet, így ezentúl véglegesen el kell tiltani a gyermekekkel való foglalkozástól azokat, akik 18 évnél fiatalabbak sérelmére követnek el a nemi élet szabadsága, a nemi erkölcs elleni bűncselekményt. Az elfogadott Btk.-passzus úgy szól, hogy a nemi élet szabadsága és a nemi erkölcs elleni bűncselekmény elkövetőjét, ha a tettét 18 évnél fiatalabb sérelmére követte el, végleges hatállyal el kell tiltani minden olyan foglalkozástól vagy tevékenységtől, amelynek során 18 évnél fiatalabb nevelését, felügyeletét, gondozását, gyógykezelését végzi, illetve egyéb hatalmi vagy befolyási viszonyban áll vele.
Kizárhatja-e a NAV az uniós héa irányelv fényében az alanyi adómentesség utólagos választásának a lehetőségét azon az alapon, hogy e választás lehetősége az adózót csak az adóköteles tevékenysége megkezdésekor illeti meg. - kérdezi a Nyíregyházi Közigazgatási és Munkaügyi Bíróság az Európai Bíróságtól egy kereskedő és a NAV jogvitájával kapcsolatban. Egy magánszemély két internetes aukciós portálon internetes kereskedést folytatott, amelynek keretében főként műszaki cikkeket értékesített. E tevékenységét az adóhatóságnak nem jelentette be, és az elért árbevétele és nyeresége után adót sem fizetett.
Törvénysértő volt, hogy jogerős ítélet helyett új eljárásra kötelezte a másod fokú bíróság az első fokú bíróságot a terrorizmus vádjával a szegedi bíróság elé állított Ahmed H ügyében - döntött a Kúria kedden. A Kúriához a Legfőbb Ügyészség fordult a jogorvoslat a törvényesség érdekében eszközével. Ezzel a Legfőbb Ügyészség kezdeményezése ugyan igazolást nyert, de a Kúria döntése nincs hatással Ahmed H októberben újra indult első fokú tárgyalására.
Tételek: 1 - 20 / 3460 (173 oldal)